Gárdonyi Géza Általános Iskola

### Elődszervezet

Cseri iskola (1910-1923)Cseri-úti állami elemi iskola (1923-1948)Cseri Iskola (1948-1960)Gárdonyi Géza Általános Iskola (1960-2009)

### Utódszervezet

Kaposvári Kodály Zoltán Központi Általános Iskola Gárdonyi Géza Tagiskola (2009-)

A XIX. és XX. század fordulóján Kaposvár oktatási intézményeinek száma párhuzamosan növekedett a népességszámmal. A városi tanítók létszáma megháromszorozódott. Szükségszerűvé vált a cseri városrész lakói számára, hogy gyermekeik elérhető közelségben járhassanak iskolába. 1910-ben a városrész végül egy bérelt helyiséget kapott az oktatáshoz, ám az épület rossz állapota és a nagy létszám miatt a képviselőtestület az iskola megépítését rendelte el. A Cseri iskola 1925 őszén készült el, október 25-én megtartották a felavatási ünnepélyt. 1960-ban a Művelődési Minisztérium jóváhagyásával az iskola felvette a Gárdonyi Géza nevet. 1961 márciusában felavatták Varga Miklós szobrászművész által készített Gárdonyi Géza mellszobrot.

Az 1980-as években létrejött a mai Gárdonyi-díj elődje. Nemes Viktor pedagógus 50.000 Ft értékű betétkönyvet ajándékozott az iskola részére a 8. osztály legjobb tanulóinak jutalmazása céljából. Az 1983/84-es tanévben a tanulók nagy létszáma miatt új iskola épült a Madár utcában. 1983 nyarán készült el az új, 24 tantermes épület tornateremmel, konyhával, ebédlővel, úttörő klubszobával, könyvtárral, politechnikai teremmel.

 Az 1984/85-ös tanévtől a Gárdonyi már sporttagozatos általános iskolaként üzemel. Tanulóik számos bajnokit címet nyertek. Az iskola egykori sporttagozatos diákja, Kovács Zsófia Kaposvár világbajnok búvárúszója lett. Valamint Pamuki Dávid számtalan országos diákolimpiai bajnoki címet szerzett, emellett Kaposvár legjobb diáksportolója címet is elnyerte.

Az iskola különösen nagy hangsúlyt fektet a tehetséggondozásra és a felzárkóztatásra. Az 1993/94-es tanévben sor került a matematika, a magyar nyelv és irodalom tantárgyak csoportbontására. Az angol és német nyelv kisebb csoportokban való oktatása is megvalósult.

A 2009/2010-es tanévben sok más általános iskolához hasonlóan a Gárdonyi is a Kaposvári Kodály Zoltán Központi Általános Iskola tagiskolája lett.

## Felhasznált források:

1. ↑ Hivatalos honlap – Az iskola története http://www.gardonyi-kaposvar.sulinet.hu/index.php/iskolankrol/tortenetunk
2. ↑ A mi iskolánk: [100]. Kaposvár: Kaposvári Gárdonyi G. Iskoláért Alapítvány, [2011] p. 5., 9., 16., 19-20., 23.
3. ↑ A mi iskolánk: [100]. Kaposvár: Kaposvári Gárdonyi G. Iskoláért Alapítvány, [2011] p. 5., 9., 16., 19-20., 23.
4. ↑ Hivatalos honlap – Az iskola története http://www.gardonyi-kaposvar.sulinet.hu/index.php/iskolankrol/tortenetunk
5. ↑ A mi iskolánk: [100]. Kaposvár: Kaposvári Gárdonyi G. Iskoláért Alapítvány, [2011] p. 5., 9., 16., 19-20., 23.
6. ↑ A mi iskolánk: [100]. Kaposvár: Kaposvári Gárdonyi G. Iskoláért Alapítvány, [2011] p. 5., 9., 16., 19-20., 23.
7. ↑ Varga Ferencné Friss Judit: Iskolai innováció a rendszerváltást követő években Magyarországon [szakdolgozat] Kaposvár: Kézirat, 2000. p. 39
8. ↑ A mi iskolánk: [100]. Kaposvár: Kaposvári Gárdonyi G. Iskoláért Alapítvány, [2011] p. 5., 9., 16., 19-20., 23.

## Weboldalak, online források:

* Sonline.hu portálon: https://tinyurl.hu/w0DF/
* A Hungaricana e-gyűjteményében: https://tinyurl.hu/eEOQ/
* Hivatalos honlap: http://www.gardonyi-kaposvar.sulinet.hu/

## A Gárdonyi Géza Általános Iskoláról a Takáts Gyula könyvtár állományában:

* Cikkek könyvtárunk katalógusában: https://tinyurl.hu/2Idw/
* Könyvek, könyvrészletek könyvtárunk katalógusában: https://tinyurl.hu/kXr9/